Doua persoane implicate in incidentul din noaptea de inviere, de la Patriarhie, cand au strigat "Demisia", au fost amendate cu cate 2.000 de lei pentru tulburarea ordinii si linistii publice, scrie news.ro.

Cele doua persoane identificate, un barbat si o femeie, potrivit unor surse din Jandarmeria Capitalei, participa in mod constant la proteste, majoritatea neautorizate. Ei au fost amendati cu cate 2.000 de lei pentru abateri la legea 60/1991 privind manifestarile publice. Cei doi au fost dusi si la Sectia 14 de Politie unde au fost audiati, insa politistii nu au luat si o alta masura impotriva lor.

Klaus Iohannis a sosit sambata la Patriarhie, in jurul ore 23.45, alaturi de sotia sa. Presedintele a intrat in Catedrala Patriarhala departe de ochii credinciosilor si a iesit dupa cateva minute alaturi de Patriarhul Daniel, avand in mana o lumanare.

Imediat dupa inceperea slujbei, din randul credinciosilor s-au auzit persoane care au strigat „Demisia!". Jandarmii au intervenit imediat si au indepartat doua persoane din curtea Patriarhiei care ar fi scandat impotriva lui Klaus Iohannis.

Administratia Prezidentiala a anuntat in cursul zilei de sambata ca presedintele va asista la Slujba de Inviere la Patriarhie. Este pentru prima data cand Iohannis - de confesiune luterana - participa la aceasta slujba in Capitala.